text: Simona Halep hevur fingið fýra ára leikbann fyri doping. Halep sigur seg kortini vera óseka og ætlar at kæra til CAS
text: #000002
text: Rumenska Simona Halep, ið er tvífaldur grand slam meistari, hevur fingið fýra ára leikbann fyri positiva doping test.
text: #000003
text: Ein óheftur dómstólur gjørdi av, at 31-ára gamla Halep var sek í at hava forbrotið seg móti doping leiðreglunum við vilja, og avgerðin merkir, at Halep sleppur ikki at luttaka í kappingum aftur, fyrr enn hon er 35 ára gomul.
text: #000004
text: Halep varð suspenderað seint í fjør, eftir at blóð hennara vísti leivdir av evninum Roxadustat til US Open, umframt at óreglusemi var við hennara biologiska passi í fjør.
text: #000005
text: Halep hevur allatíð vilja verið við, at hon er ósek, og nú úrskurðurin er lisin, ætlar hon at kæra til ítróttardómstólin CAS.
text: #000007
text: Simona Halep hevur vunnið bæði US Open og Wimbledon, men avleiðingin av ikki at sleppa at spæla professionelt tennis í fýra ár, samstundis sum at hon verður 35 ár, tá bannið er av, merkir uttan iva, at Halep ongantíð aftur verður at síggja við einum grand slam meistaraheiti.
text: #000008